《送某还义乌营母太夫人葬》
明代·陈子升

何事登堂慰伯俞，空闱一拜旧罗襦。白杨风急吹萱草，鸿雁天寒泣孝乌。

玉帐珥貂身暂远，瑶台遗蜕手亲扶。祥芝定发金华岭，雪遍梅花隐绛趺。

作者简介：（1614—1673）明末清初广东南海人，字乔生。陈子壮弟。明诸生。南明永历时任兵科右给事中，广东陷落后，流亡山泽间。工诗善琴。有《中洲草堂遗集》。